CELEX: 62016TN0251
Language: mt
Date: 2016-05-20 00:00:00
Title: Kawża T-251/16: Rikors ippreżentat fl-20 ta’ Mejju 2016 – Direttur Ġenerali tal-Uffiċċju Ewropew ta’ Kontra l-Frodi vs Il-Kummissjoni

18.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/45
            
         Rikors ippreżentat fl-20 ta’ Mejju 2016 – Direttur Ġenerali tal-Uffiċċju Ewropew ta’ Kontra l-Frodi vs Il-Kummissjoni
   (Kawża T-251/16)
   (2016/C 260/56)
   Lingwa tal-kawża: il-Franċiż
   
      Partijiet
   
   
      Rikorrent: Direttur Ġenerali tal-Uffiċċju Ewropew ta’ Kontra l-Frodi (Brussell, il-Belġju) (rappreżentanti: L. Jelínek, membru tal-persunal, assistit minn G. M. Roberti u I. Perego, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tat-2 ta’ Marzu 2016, C(2016)1449 finali dwar applikazzjoni għal tneħħija tal-immunità, bl-eċċezzjoni tal-Artikolu 1(2);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               1.
            
            
               L-ewwel motiv, ibbażat fuq ksur ta’ dritt u żbalji manifesti ta’ evalwazzjoni mwettqa mill-Kummissjoni Ewropea. Id-deċiżjoni kkontestata ma hijiex konformi mal-kriterji tad-dritt li jirregola t-tneħħija tal-immunità minn proċeduri legali tad-Direttur Ġenerali tal-Uffiċċju Ewropew ta’ Kontra l-Frodi (OLAF) u hija bbażata fuq qari manifestament żbaljat tal-elementi tal-fajl. Barra minn hekk, id-deċiżjoni kkontestata ma evalwatx korrettament l-interess tal-Unjoni u tippreġudika l-indipendenza tad-Direttur Ġenerali tal-OLAF.
            
         
               2.
            
            
               It-tieni motiv, ibbażat fuq ksur ta’ dritt u fuq proċess deċiżjonali distort.
            
         
               3.
            
            
               It-tielet motiv, ibbażat fuq ksur tal-obbligu ta’ motivazzjoni.
            
         
               4.
            
            
               Ir-raba’ motiv, ibbażat fuq ksur tal-prinċipju ta’ kooperazzjoni leali u tal-garanziji proċedurali.